SUID-AFRIKAANSE RADIOLIGA 
SARLNUUS SONDAG 30 Maart 2003 


U luister na amateurradiostasie ZS6SRL van die Suid-Afrikaanse Radioliga, met 
'n nuusbulletin vir sy lede en ander belangstellende luisteraars. 


STIL SLEUTEL 


Dit is met leedwese dat ons die afsterwe op 19 Maart van Lydia Swart, ZR6LYD, 
die LV van Kobus Swart, ZR6KOB moet aankondig na `n lang stryd met kanker. 
Sy was ook die dogter van Ronnie, ZS6GBUG, en Marietha Watt. Ons innige 
meegevoel gaan aan haar familie en vriende. 


POUSE 


Weens die AJV van die SARL wat gister in Bloemfontein plaasgevind het, volg 
die nuus in besonderhede onmiddellik. 


Ons begin met die President se verslag wat hy met die opening van die AJV 
gelewer het. Hier volg wat Sid Tyler, ZS6AYG te sê gehad het: 


DIE PRESIDENT SE JAARVERSLAG 


Met veel wat in die algemeen oor die jaar 2002 gesê is, het amateurradio steeds 
'n belangrike rol gespeel, nie alleen in Suid-Afrika nie, maar deur die wêreld 
heen het ons die begin gesien van 'n nuwe tegnologie wat `n hoofrol speel in die 
kommunikasie-industrie. Die SARL was gedurende die jaar deel van die werk- 
groep onder die leierskap van die Departement van Kommunikasie, Lugvaart, 
Uitsaaiwese en Weermag wat die taak gegee is om ʼn voorstel te formuleer om 
die 7 MHZ amateurspektrum vanaf 7,000 tot 7,300 MHGZ uit te brei. Hierdie 
voorstel sal voorgelê word aan die WRCO 2003 wat later vanjaar plaasvind. Ook 
het ons 'n voorstel voorgelê in verband met die 70 cm-band wat soos u almal 
weet onder ontsettende druk is vanaf die kommersiële sektor; ons onthou almal 
die Olimpiese Spele wat in Australië gehou is. 


Die 2002/2003 begroting was nie sonder sy eie uitdagings nie. Met bedryf onder 
besonder moeilike omstandighede kon die SARL nie al sy verpligtinge nakom 
nie. Alhoewel 'n mens nou kan terugsit en vingers wys na wie reg of verkeerd 
was, sal dit nie die probleem oplos nie. Dit is nodig vir die lede van die SARL 
en die Raad om vir 'n verandering saam te werk. Indien amateurradio in Suid- 
Afrika sukses moet behaal en as leier in Afrika moet voortbestaan soos begryp 
deur die internasionale gemeenskap, sal ons almal ons denkwyse moet verander 
van 'wat kry ek? na “wat behoort ons saam te doen?” ons moet groot en oor die 
lang termyn dink. 


Soos u almal weet het die wisselinge in kantoorpersoneel `n groot invloed 
werkverrigting gehad want, soos met enige personeelveranderinge is daar altyd 
addisionele en onvoorsiene uitgawes. Ons nuwe kantoordame het die uitdagings 
met toewyding en entoesiasme die hoof gebied. Ek bedank Bill, ZS5KD, vir die 


baie tyd en energie wat hy spandeer het met die opleiding en slyp van Debbie 
en bedank ook u die lede vir die ondersteuning aan haar verleen. 


Tydens die 2002 AJV is, wat ek glo met gemengde gevoelens, besluit om uit die 
TARU te bedank, veral om finansiële redes en `n aantal ander probleme. Die 
TARU, onder nuwe bestuur, het met die SARL kontak gemaak met die hoop 
om die probleme van die verlede uit te stryk. Die SARL is in die proses om `n 
posisioneringstuk op te stel wat aan die IARU vir oorweging voorgelê sal word. 


Gedurende 2002 het die Rustenburg Radioklub sy status verander na `n tak 
van die SARL. Ek glo hierdie moedige stap sal die weg baan vir ander klubs 
om in hulle voetspore te volg. Die SARL sê baie dankie aan die Rustenburgse 
klubkomitee en sy lede deur hierdie stap te geneem het, wat ons glo die regte rigt- 
ing is om te gaan. Die Secunda Amateurradioklub sal ook binnekort terugkeer 
na takstatus. 


Deurdat amateurradio verlede jaar danksy die betrokkenheid van die Alber- 
ton Amateurradioklub by die Scopexuitstalling teenwoordig was, is die SARL 
genader in verband met die wetenskap- en tegnologieweek wat van 5 tot 10 
Mei sal plaasvind. Hierdie is `n aanduiding dat amateurradio steeds die geleen- 
theid het om `n verskil te maak; hierdie soort van aktiwiteit moet ons nie laat 
verbygaan nie, dankie aan Kobus, ZS6JPY. 


Spesiaal baie dankie aan die klubs wat my na hul AJV's uitgenooi het, die 
kameraderie en gasvryheid was wonderlik. 


Laastens bedank ek al die raadslede en hul families vir hul ondersteuning 
gedurende die jaar, sonder julle toegewydheid sou en kon die SARL nie 
funksioneer nie. Aan julle, die lede, wens ek julle namens die Raad te bedank 
vir julle voortdurende ondersteuning; as President het ek baie gedurende die 
jaar geleer en sal voortgaan om my ondersteuning aan die SARL te gee. 


Sid Tyler, Z4S6AYGC. President. 
VERGADERING 


Die vergadering het tot laat gistermiddag aangehou met baie bespreking oor 
die finansiële aangeleenthede. Die voorgestelde begroting en ledegelde is nie 
aanvaar nie en daaroor sal `n Spesiale Algemene Vergadering later gehou word. 
Daar is ook besluit om voort te gaan met die onderhandelings om weer by die 
TARU aan te sluit. 


Agenda Item 9.1 oor die skraping van van Reël 16.3(i) is aanvaar so ook is die 
volgende mosie oor die hou van telekonferensies aanvaar. Die mosie oor die 
herbenaming van die NARC radiostasie is verwerp. 


RAADSLEDE 


A1 die benoemde raadslede is verkies asook Kobus vd Merwe, ZS6JPY (die naam 
van ZR6D is Kobus Conradie, nie Danie nie). Yvonne van Dijk ZR6TBL is egter 
aangestel om te help met digitale aangeleenthede. 


Uit die nuwe raadslede (meeste dienend en herverkies) is Sid Tyler, ZSGAYG, 
verkies tot President en Hans Potgieter, ZS6ALJ verkies tot Vise-President. 
Bekleërs van ander portefeuljes sal in `n volgende bulletin bekend gemaak word. 
Aan die President en sy span, veels geluk met julle verkiesing en baie dankie 
dat julle julleself bereid verklaar het om vir nog 'n tydperk in die diens van 
amateurradio te staan en ons vertrou dat hulle hierdie jaar op u die lede se 
getroue ondersteuning kan staatmaak. 


TOEKENNINGS GEMAAK TYDENS DIE 2003 SARL AJV DINEE 


Prestasies van lede van die SARL word jaarliks in verskeie gebiede erken deur 
die toekenning van trofeë aan die individuele presteerders. Die name van die 
presteerders gedurende die afgelope jaar is tydens die dinee op Saterdagaand 
bekend gemaak en die trofeë is oorhandig aan die ontvangers wat teenwoordig 
was. Veels geluk aan julle almal en hier is die lys van die toekennings en ont- 
vangers: 


Lewenslange Erelidmaatskap 


Die SARL se hoogste eerbewys, Lewenslange Erelidmaatskap, is toegeken aan 
Hans Potgieter, ZSGALJ. 


President se Toekenning 


Die President se Toekenning is gemaak aan die Rustenburgse Tak van die SARL, 
die amateurradioklub wat status terug verander het na die van `n tak van die 
SARL ooreenkomstig die besluit geneem tydens die 2002 AJV. 


Jack Twine Toekenning 


Hierdie toekenning erken die kwaliteite soos onselfsugtigheid, skoon bedryf 
en `n werklike belangstelling in amateurradio en -aangeleenthede. Hierdie 
hoogsaangeskrewe toekenning gaan aan amateurs wat volgens die mening van 
hulle medeamateurs en die Raad van die Liga `n toonbeeld is van die eienskappe 
wat by `n radioamateur teenwoordig moet wees. 


Die volgende persone is die waardige ontvangers van hierdie toekenning: Leon 
Burger ZR6BUR; Charles Carr ZSSOR: Erik Charslund ZSGAWS; Johan 
Classen ZS1TWGC; John Fielding ZS5JF; Dennis Green ZS4BS; Martin Harper 
ZS6MSG; Lawrence Lauf ZS5HV; Bradley Phillips ZS5BP; Henry Roodt 
ZS6IDG; Ockerd Taljaard ZR6ZL; Henk Veenendaal ZSGOENK. 


SARL HF-Kompetisietoekennings 
Stil Sleutels Gedenktrofee ESB 


Toegeken deur die kompetisiekomitee aan die amateur wat die hoogste pun- 
tetelling tydens die jaarlikse HF-foonkompetisie behaal. Die trofee gaan aan 
Daniel Hubbard, ZS6JR. 


Stil Sleutels Gedenktrofee GG 


Toegeken deur die kompetisiekomitee aan die amateur wat die hoogste pun- 
tetelling in gedurende die jaarlikse HF-gelykgolfkompetisie behaal. Die trofee 
gaan aan Barney Fourie ZSAAOZ. 


Joseph White 'Trofee 


Toegeken deur die kompetisiekomitee aan die amateur wat die hoogste pun- 
tetelling in enige enkele band gedurende die jaarlikse HF-foonkompetisie behaal. 
Dit is toegeken aan Louis de Bruin, ZSS5LP, vir sy prestasie op 40 m. 


Fred Mills Trofee 


Toegeken deur die kompetisiekomitee aan die amateur wat die hoogste pun- 
tetelling gedurende die jaarlikse HF-foon— of gelykgolfkompetisie behaal en 
wat nog nooit tevore `n SARL-HF-kompetisie gewen het nie. Hierdie een is 
ook toegeken aan Barney Fourie, ZS4A@Z, vir sy prestasie in die gelykgolfkom- 
petisie. 

Anon 'Trofee 

Toegeken deur die kompetisiekomitee aan die amateur wat die hoogste pun- 


tetelling in enige enkele band gedurende die jaarlikse HF-gelykgolfkompetisie 
behaal. Dit is toegeken aan Rudi Venter, ZS6DX, vir sy puntetelling op 40 m. 


HOS-Trough Trofee 
Toegeken deur die kompetisiekomitee aan die amateur wat die hoogste totale 


puntetelling in die jaarlikse HF-kompetisies behaal. Hans Kappetijn, ZS6KR, 
het hierdie een verdien. 


Die Klubdeelnametoekenning 


Toegeken deur die kompetisiekomitee aan die klub met die hoogste aantal deel- 
nemers aan beide die HF- foon- en GG-kompetisies en dit het gegaan aan die 
Pretoria Amateurradioklub. 


Bedryfstoekennings 
Radio ZS 2 m 'Trofee 


Hierdie trofee word toegeken deur die Raad aan die amateur wat gedurende die 
jaar die verste kontak op 2 m bewerkstellig het. Dit is gesamentlik toegeken aan 
Paul Smit, ZSONK, voorheen ZS6PJS en Pieter Jacobs, ZR1AEE, vir `n nuwe 
Suid-Afrikaanse rekord met gebruik van WJST tussen Pietersburg en Kaapstad 
op die 20ste Januarie 2002. 


Radio ZS-toekennings 


Die J J Pienaar-trofee word toegeken deur die redakteur van Radio ZS vir die 
beste artikel gedurende die afgelope jaar in Radio ZS gepubliseer. Dit gaan aan 
Hans Kappetijn, ZS6OKR, vir sy artikel *A Versatile Gel Cell Charger'. 


Die Radio ZS-skild word toegeken deur die redakteur van Radio ZS aan 'n SARL- 
geaffileerde klub wat of lid wat Radio ZS die beste gedurende die afgelope jaar 


ondersteun het. Die ontvanger is Rudi Venter, ZS6DX, vir sy reeks `On the 
Application Level". 


Die Gary Immelman RA-Erfenis Wisseltrofee word deur die Raad toegeken vir 
die beste artikel van `n historiese aard of `n gebeurtenis wat meer as vyf jaar 
gelede plaasgevind het of `n interessante persoonlikheid wat `n belangrike rol in 
die ontwikkeling van amateurradio gespeel het in die jare wat verby is. Mike 
Bosch, ZS2FM, het hierdie trofee vir sy artikel oor Nicola Tesla ontvang. 


Tegniese Toekenning 


Die Arlund Ussher Goue Pen-is deur die Raad toegeken aan G A Keen omdat 
hy die hoogste punte in die RAE behaal het. 


SARL KOMPETISIES 


Gedurende April vind twee SARL kompetisies plaas. Op Donderdag 3 April 
word die eerste SARL 80 meter ESB @SO-geselligheid gehou tussen 19:00 en 
22:00 SAT op die bandgedeelte 3,600 tot 3,650 MHr. 


Vanaf 14:00 tot 16:00 SAT op Sondag 13 April vind die jaarlikse SARL Ham- 
net 40 meter Gesimuleerde NoodKompetisie plaas. Die reëls vir beide hierdie 
kompetisies asook die algemene reëls is beskikbaar op die SARL webwerf by 
www.sarl.org.za 


INTEGNET 2003 VAN 30 MAART SAL JOU INSETTE BENODIG 


Die SARL Integnet 2003 wat vanaand gaan plaasvind, sal heelwat insette van 
die luisteraars benodig. Die onderwerp vir bespreking sal gaan oor “Wat kan 
ek as gelisensieerde radioamateur doen om my stokperdjie te bevorder en te 
ontwikkel?” 


Sluit aan by die bespreking wat om 20:00 begin op 'n herhaler naby jou of op 
3718 kHz. 


AKTIVERING VAN ROBBENEILAND (AF-064) 


Robbeneiland (AF-064) is gelys tussen die top 500 mees begeerde IOTA-groepe 
in die jongste TOTA-gids. Daar was 'n aantal redelike laeprofiel bedrywighede 
tydens die afgelope jare, hoofsaaklik ESB alleen. Die span bestaande uit 
Phil/G3SWH, David/G3UNA, Vidi/ZS1EL, Kosie/ZS1SR, Malcolm/ZS1MC 
en Andrew/ZS1AN, is die spesiale roepsein ZSIRBN aan toegeken. Addi- 
sioneel tel die vuurtoring op die eiland as SAFO023 vir die Amateurradio 
Vuurtoringdiens (ARLHS). 


Die span beplan om die eiland tussen 4 en 7 April te aktiveer en, indien weer- 
stoestande dit toelaat, twee stasies op 'n 24-uur basis op die lug te hê, een op 
ESB en die ander op GG op alle bande van 80 tot 10 m. 


Verskieslike bedryfsfrekwensies sal as volg wees: 


ESB: 3755, 7055, 14260, 18128, 21260, 24950 and 28460 kHz; GG: 3530, 7026, 
10115, 14040, 18098, 21040, 24920 en 28040 kHz. Desnieteenstaande mag klein 


afwykings nodig wees bv as die aangekondigde frekwensie besig is, nie te besig 
is nie of as @RM ondervind word. 


@SL's sal deur G8ASWH hanteer word, of direk na sy CBA (21 Dickensons Grove, 
Congresbury, Bristol, BS49 5HG@, U.K.) met `n selfgeadresseerde koevert en 
terugsendingsposgeld of via die RSGB buro. 


VERANDERINGS IN FREKWENSIE EN TYD VAN ARMIUITSENDINGS 


Net `n herinnering daaraan dat vanaf 30 Maart die uitsending van Amateur 
Radio Mirror International om 10:00 SAT op 17815 kHz en 9750 kHz sal geskied 
in plaas van 21560 kHz. Vanaf 31 Maart sal die heruitsending op Maandagaande 
om 21:00, di een uur later as tans, plaasvind maar die frekwensie sal onveranderd 
3215 kHz bly. 


Hierdie bulletin is saamgestel deur Gustav, ZS6GBWN en gelees deur ........ var 
DUI... AS 'N diens aan radioamateurs, kortgolfluisteraars en elektronikaen- 
toesiaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHr in die Oos Londen-, 145,650 
in die Durban- en 145,750 MHG in die Pretoriagebied te luister. 'n Heruitsend- 
ing kan Maandagaande om 20:00 SAT op 3215 kHz gehoor word. ARMI word 
deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


